สวัสดีค่ะพอดีมีเพศสัมพันธ์กับแฟนช่วงตกไข่พอดีวันที่13/14ก.ย แต่ใส่ถุงยางทุกครั้ง ประจำเดือนมาวันที่31ส.ค-3ก.ย กำหนดรอบต่อไปตามแอพแจ้งเตือนคือ28ก.ยค่ะ ตอนนี้เลยมา5วันแล้วค่ะ แต่มีอาการเจ็บหน้าอกและปวดท้องน้อยเหมือนก่อนประจำเดือนจะมาแต่ก็ไม่มาสักที แบบนี้คือปกติหรือมีโอกาสท้องมั้ยคะ
สวัสดีค่ะ การมีเพศสัมพันธ์โดยการใส่ถุงยางอนามัย แม้จะใช้ได้อย่างถูกต้อง ก็จะมีโอกาสตั้งครรภ์ได้ประมาณ 2% ดังนั้น หากประจำเดือนเลยกำหนดที่ควรมาไปแล้ว แนะนำควรลองตรวจหาการตั้งครรภ์ดูก่อนเป็นอันดับแรก หากตรวจไม่พบการตั้งครรภ์ การที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ส่วนอาการเจ็บหน้าอก และปวดท้องน้อย ก็น่าจะเป็นอาการก่อนการมีประจำเดือนมาได้ ซึ่งอาจปรากฏนาน 1 สัปดาห์ก่อนที่ประจำเดือนจะมาค่ะ ดังนั้น หากตรวจไม่พบการตั้งครรภ์ ก็ควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ